Deg tmacahut-agi dɣa, greɣ tamawt belli aṭas n umgired yellan deg wakud deg yineḍruyen n yal tamacahut.Yella wanda ara iɛeddi wass gar tigawt d tayeḍ, maca deg tsenfelt niḍen, ad dinint belli ḍrant-d i snat imir imir. Damedya, tamsiwt Ḥ.T tenna-d belli tteryel-nni ami d azekka-nni i teḍfer taqrurt-nni i d-iruḥen tewwi lɛafya, maca tamsiwt T.D tenna-d mi i dtewweḍ teqrurt-nni saxxam, teḍfer-itt-id tteryel-nni, ma d Ǧ.F ur d-tebdir ara aya. Deg uneḍru niḍen, diɣen, tamsiwt Ḥ.T tenna-d amecṭuḥ-nni gar sebɛa n watmaten-nni mi ifaq i tteryel-nni belli tettruḥu ɣer ultma-s armi d tameddit mi i d-usan watmaten-is isen-yenna. Maca tamsiwt